stanford-oval/wikipedia huggingface dataset:
เอ็ดเวิร์ด เทลเลอร์

| เอ็ดเวิร์ด เทลเลอร์ |
| --- | --- |
Teller in 1958 as Director of the Lawrence Livermore National Laboratory.
เกิด: 15 มกราคม ค.ศ. 1908(1908-01-15) บูดาเปสต์, จักรวรรดิออสเตรีย-ฮังการี (now ฮังการี)
เสียชีวิต: กันยายน 9, 2003(2003-09-09) (95 ปี) สแตนฟอร์ด, แคลิฟอร์เนีย, สหรัฐอเมริกา
สัญชาติ: ฮังกาเรียน-อเมริกัน
ศิษย์เก่า: University of Karlsruhe University of Leipzig
มีชื่อเสียงจาก: Jahn–Teller effect Hydrogen bomb
คู่สมรส: Augusta Maria Harkanyi (1934–2000 (her death); two children)
รางวัล: Harvey Prize (1975) Albert Einstein Award (1958)
อาชีพทางวิทยาศาสตร์
สาขา: Physics (theoretical) 
สถาบันที่ทำงาน: University of Göttingen Bohr Institute University College London George Washington University Manhattan Project University of Chicago Florida Institute of Technology University of California, Davis University of California, Berkeley Lawrence Livermore Laboratory Hoover Institution
อาจารย์ที่ปรึกษาในระดับปริญญาเอก: Werner Heisenberg
ลูกศิษย์ในระดับปริญญาเอก: Chen Ning Yang Lincoln Wolfenstein Marshall Rosenbluth Charles Critchfield
ลูกศิษย์ที่มีชื่อเสียงอื่น ๆ: Jack Steinberger
 
ลายมือชื่อ

เอ็ดเวิร์ด เทลเลอร์ (อังกฤษ: Edward Teller, มีชีวิตอยู่ระหว่าง 15 มกราคม ค.ศ. 1908 - 9 กันยายน ค.ศ. 2003) เป็นบิดาของระเบิดไฮโดรเจนที่ใช้ปฏิกิริยานิวเคลียร์ฟิวชันแทนปฏิกิริยานิวเคลียร์ฟิชชันในระเบิดนิวเคลียร์แบบดั้งเดิม
ประวัติ

เอ็ดเวิร์ด เทลเลอร์ เกิดเมื่อวันที่ 15 มกราคม ค.ศ. 1908 ที่เมืองบูดาเปสต์ ในประเทศฮังการี บิดามีฐานะดี และมีเชื้อชาติยิว ในช่วงเวลานั้นฮังการีกำลังมีความวุ่นวายมาก เพราะถูกยึดครองโดยออสเตรีย และถูกสงครามโลกครั้งที่หนึ่งทำลายจนผู้คนในประเทศแตกแยก แล้วถูกคอมมิวนิสต์คุกคามด้วยการเข้าครอบครอง นอกจากนี้รัฐบาลฮังการียังต่อต้านคนยิวด้วยการออกกฎหมายจำกัดจำนวนนักศึกษา เชื้อชาติยิวที่จะเข้าศึกษาในมหาวิทยาลัย (numerus clausus) ครอบครัวของเทลเลอร์ก็เช่นเดียวกับครอบครัวชาวยิวอื่นๆ ที่ต่างก็พยายามให้การศึกษาที่ดีแก่ลูกๆ เพื่อให้ไปเรียนต่อที่ประเทศเยอรมนี เพราะที่นั่นมีมาตรฐานและคุณภาพการศึกษาสูงกว่า โดยเฉพาะด้านวิทยาศาสตร์ และภาษาเยอรมัน ขณะนั้น คือ ภาษาที่นักวิทยาศาสตร์ทั่วโลกใช้
เมื่ออายุ 18 ปี เทลเลอร์ได้เดินทางไปเรียนวิชาวิศวกรรมเคมีที่มหาวิทยาลัย Karlsruhe และวิชาฟิสิกส์ที่มหาวิทยาลัยมิวนิก เทลเลอร์ได้รับปริญญาเอกฟิสิกส์จากมหาวิทยาลัย Leipzig ในปี 1930 โดยมี Werner Heisenberg (รางวัลโนเบลสาขาฟิสิกส์ ปี ค.ศ. 1932) เป็นอาจารย์ที่ปรึกษา ขณะเรียนที่มิวนิก ในปี ค.ศ. 1928 เทลเลอร์ถูกรถรางแล่นทับเท้าขวาทำให้ต้องเข้ารับการผ่าตัด จนต้องมีไม้เท้าช่วยพยุงเวลาเดิน และเทลเลอร์จะใช้ไม้เท้ากระแทกพื้นทุกครั้งที่ต้องการเน้นให้ผู้คนสนใจฟังตนพูด
ชีวิตอาจารย์

หลังสำเร็จการศึกษา เทลเลอร์ได้งานเป็นอาจารย์ที่มหาวิทยาลัย Göttingen ในปี ค.ศ. 1933 เมื่อนาซีเรืองอำนาจในเยอรมนี เทลเลอร์ต้องอพยพออกนอกประเทศเป็นครั้งที่สอง โดยไม่มีจุดหมายในชีวิตที่แน่นอน รัฐบาลอังกฤษซึ่งมีนโยบายโอบอุ้มนักวิทยาศาสตร์ชาวยิวได้ช่วยให้เทลเลอร์เดินทางไป โคเปนเฮเกน เพื่อทำงานร่วมกับนีลส์ บอร์ แล้วไปลอนดอน จากนั้นได้เดินทางต่อไปสหรัฐอเมริกา ในปี ค.ศ. 1935 เพื่อเป็นอาจารย์ที่มหาวิทยาลัยจอร์จ วอชิงตัน โดยการรับรองของ George Gamow
อพยพ

ในสมัยที่เกิดสงครามโลกครั้งที่ 2 เทลเลอร์ได้รู้จักกับ Leo Szilard ซึ่งเป็นชาวฮังการีอพยพเหมือนกัน สัมพันธภาพนี้ทำให้เทลเลอร์ได้งานทำในโครงการสร้างระเบิดปรมาณูของอเมริกา และความเก่งกล้าสามารถของเทลเลอร์ทำให้เขามีบทบาทสำคัญยิ่งขึ้นๆ ตามลำดับในโครงการแมนฮัตตัน แต่ก็ไม่ถึงระดับหัวหน้า เพราะเทลเลอร์มีนิสัยหลงตัวเอง และคิดว่าตนเองเก่งเหนือคนอื่นๆ อีกทั้งชอบอิจฉาผู้ที่บังคับบัญชาตน ซึ่งในที่นี้คือ J. Robert Oppenheimer
โครงการ Manhattan

การที่เทลเลอร์ได้ทุ่มเททำงานในโครงการแมนฮัตตันอย่างสุดตัวนั้น เพราะเขารู้สึกรักสหรัฐอเมริกา ทั้งๆ ที่ตนเป็นชาวฮังการีอพยพ และรู้ดีว่าการอยู่ใต้การปกครองของระบบฟาสซิสต์ และคอมมิวนิสต์นั้น ความเป็นอยู่ของผู้คนภายใต้การปกครองสองระบบนี้เป็นอย่างไร เทลเลอร์คิดว่าสหรัฐอเมริกาคือประเทศเดียวเท่านั้นที่จะสามารถคุ้มครองโลกให้รอดพ้นจากภัยคอมมิวนิสต์ได้ โดยการมีทั้งระเบิดปรมาณู และระเบิดไฮโดรเจน
ในปี ค.ศ. 1945 เทลเลอร์เป็นนักวิทยาศาสตร์คนหนึ่งที่คัดค้านการทิ้งระเบิดปรมาณูที่ฮิโรชิมา เขาต้องการให้ทิ้งระเบิดปรมาณูเหนือกรุงโตเกียว เพื่อให้คนญี่ปุ่นเห็นพลังงานในการทำลายล้างของระเบิดมหาประลัย และจะได้รู้สึกกลัว แล้วยอมแพ้สงคราม โดยไม่มีการสูญเสียชีวิตมากมาย แต่ Oppenheimer ผู้รับผิดชอบโครงการผลิตระเบิดไม่เห็นด้วย
หลังจากที่โลกประจักษ์ในอำนาจสังหารของระเบิดที่ฮิโรชิมาและนางาซากิ แล้ว Oppenheimer รู้สึกสำนึกผิดในบาปกรรมที่ได้ทำลงไป เขาจึงคัดค้านการสร้างระเบิดไฮโดรเจนที่จะมีอำนาจทำลายยิ่งกว่าระเบิดปรมาณู ดังนั้น Oppenheimer จึงขัดขวางเทลเลอร์ไม่ให้เดินหน้าสร้างระเบิดไฮโดรเจน
ขัดแย้งกับแฮร์รี ทรูแมน

ความขัดแย้งนี้ได้ทำให้ประธานาธิบดีแฮร์รี เอส. ทรูแมนมีความลำบากใจ เพราะไม่มั่นใจว่าควรอนุมัติให้อเมริกาสร้างระเบิดไฮโดรเจนหรือไม่ เพราะไม่รู้ว่าอาวุธมหาประลัยนี้จะมีประสิทธิภาพเพียงใด และมีคุณหรือโทษอย่างไร และตัวประธานาธิบดีเองรู้คณิตศาสตร์เพียงเพื่อใช้ในการซื้อของ สำหรับวิชากลศาสตร์ควอนตัมซึ่งเป็นวิชาจำเป็นในการสร้างระเบิดปรมาณูนั้น ทรูแมนไม่ได้รู้อะไรเกี่ยวกับวิชานี้เลย ถึงกระนั้นทรูแมนก็ตัดสินใจเชื่อเทลเลอร์ และได้อนุมัติให้เทลเลอร์เดินหน้าสร้างระเบิดไฮโดรเจนในฤดูใบไม้ร่วงปี ค.ศ 1949 เพราะรู้ข่าวว่ารัสเซียสามารถสร้างระเบิดปรมาณูได้แล้ว
ในช่วงเวลานั้นเทลเลอร์ได้กลับไปเป็นอาจารย์ที่มหาวิทยาลัยมหาวิทยาลัยแคลิฟอร์เนีย เบิร์กลีย์ และได้ลงมือหาเสียงจากบรรดาสมาชิกสภาผู้แทนราษฎรของสหรัฐอเมริกาให้สนับสนุนโครงการสร้างระเบิดไฮโดรเจน ท่ามกลางเสียงต่อต้านจาก Oppenheimer เพราะเขาคิดว่าลำพังระเบิดปรมาณูก็สามารถทำให้ผู้คนล้มตายเป็นแสนแล้ว การสร้างระเบิดไฮโดรเจนจะทำลายมนุษยชาติอย่างไม่มีใครคาดฝัน โดยส่วนตัวเทเลอร์รู้สึกกตัญญูต่อ Oppenheimer ที่ให้งานทำในโครงการแมนฮัตตัน ทั้งๆที่เทลเลอร์มีญาติเป็นคอมมิวนิสต์ จึงทำให้เป็นบุคคลที่ไม่น่าไว้ใจ แต่ Oppenheimer ไม่เห็นด้วยกับการสร้างระเบิดไฮโดรเจน ซึ่งเทลเลอร์เห็นว่าเป็นความคิดที่ผิดมาก ข้อขัดแย้งนี้ทำให้กระทรวงกลาโหมของสหรัฐอเมริกาตั้งข้อกล่าวหา Oppenheimer ว่าเป็นคนทรยศต่อชาติ และในสมัยนั้นใครก็ตามที่คัดค้านแนวคิดของรัฐบาลเขาจะถูกตั้งข้อหาว่าเป็นคอมมิวนิสต์ ยิ่งเมื่อกองสอบสวนเอฟบีไอสืบรู้มาว่า Oppenheimer เป็นคนที่เห็นอกเห็นใจคนเอียงซ้าย และยังติดต่อกับพวกคอมมิวนิสต์ ศาลจึงสั่งสอบสวน Oppenheimer ทันที และศาลได้ถามเทลเลอร์ว่าไว้ใจ Oppenheimer อดีตเจ้านายเก่าเพียงใด หรือไม่ ซึ่งเทลเลอร์ก็ได้ตอบว่า เขาอยากเห็นโครงการระเบิดไฮโดรเจนดำเนินโดยบุคคลที่เขาเข้าใจ และไว้ใจมากกว่า Oppenheimer
การแถลงเช่นนี้ทำให้ Oppenheimer ถูกปลดออกจากตำแหน่งผู้อำนวยโครงการสร้างระเบิดไฮโดรเจน ถูกถอดถอนจากตำแหน่งที่ปรึกษาของ Atomic Energy Commission ของสหรัฐอเมริกา ในฐานะที่เป็นบุรุษอันตรายต่อความมั่นคงของชาติ และศาลสั่งไม่ให้ Oppenheimer ได้รับรู้ข้อมูลใดๆ ในการสร้างระเบิดไฮโดรเจน อีกเลย
การต่อต้าน Oppenheimer เช่นนี้ ทำให้เทลเลอร์มีศัตรูที่เป็นนักวิชาการมากมาย ส่วน Oppenheimer ได้จบชีวิตด้วยโรคมะเร็งในปี ค.ศ. 1967 ขณะอายุ 62 ปี
ในการสนับสนุนโครงการสร้างระเบิดไฮโดรเจนนั้นเทลเลอร์ได้ตอกย้ำว่าประเทศตะวันตกไม่ควรไว้ใจคอมมิวนิสต์ และควรมีระเบิดนิวเคลียร์ที่ทรงพลังยิ่งกว่าระเบิดปรมาณูเพื่อคุ้มครอง ถ้าไว้ใจคอมมิวนิสต์ ก็ไม่ควรมีระเบิดไฮโดรเจน แต่ถ้าไม่ไว้ใจก็ควรมี แต่เรื่องจะมีหรือไม่มีนั้นก็ควรดูตัวอย่างจากกรณีปี ค.ศ. 1939 ที่เทลเลอร์และ Leo Szilard ได้ขอร้องอัลเบิร์ต ไอน์สไตน์ให้เขียนจดหมายถึงประธานาธิบดีแฟรงกลิน ดี. โรสเวลต์ให้อนุมัติโครงการแมนฮัตตันเพื่อสร้างระเบิดปรมาณูให้ได้ก่อนเยอรมนี และระเบิดนี้ได้ทำให้ฝ่ายสัมพันธมิตรมีชัยชนะในสงครามโลกครั้งที่สองในที่สุด
หลังจากที่อเมริกาผลิตระเบิดไฮโดรเจนได้ อีก 2 ปีต่อมา รัสเซียก็ผลิตระเบิดไฮโดรเจนได้เช่นกัน และโลกก็ก้าวเข้าสู่ยุคสงครามเย็นระหว่างอเมริกากับรัสเซีย
ได้รับคำชื่นชมจากโรนัลด์ เรแกน

ในช่วงเวลาที่โรนัลด์ เรแกน เป็นประธานาธิบดีของสหรัฐนั้นเรแกนชื่นชมเทลเลอร์มาก และเทลเลอร์ก็ศรัทธาเรแกนมากเช่นกัน เพราะเขาคิดว่าเรแกนคือทูตที่ฟ้าได้ส่งมาปกป้องอารยธรรมตะวันตกให้ปลอดภัยจากพวกคอมมิวนิสต์ ดังนั้นเรแกนจึงเชื่อคำพูด และข้อเสนอแนะของที่ปรึกษาเทลเลอร์มาก เช่น เมื่อเทลเลอร์เอ่ยถึงการใช้เลเซอร์พลังงานสูงในการทำลายจรวดนำวิธีข้ามทวีปของรัสเซียที่บรรทุกระเบิดนิวเคลียร์ เรแกนผู้มีความรู้ทางคณิตศาสตร์น้อยกว่าทรูแมน(แฮร์รี เอส. ทรูแมน)แต่รู้เรื่องภาพยนตร์ด้านอวกาศดีกว่าก็ได้อนุมัติโครงการ Star Wars ทันที แต่ในที่สุดโครงการนี้ก็ต้องล้มไป เพราะอเมริกาต้องใช้เงินมหาศาล และเทคโนโลยีก็ยังไม่ได้รับการพัฒนาดีพอ แต่โครงการนี้ก็ได้ทำให้รัสเซียลงทุนมหาศาลเพื่อพัฒนาสงครามเลเซอร์ และการลงทุนที่มากเกินไป จึงส่งผลให้อาณาจักรรัสเซียต้องล่มสลายในเวลาต่อมา
ดังนั้นในปี ค.ศ. 1987 ที่ประธานาธิบดีเรแกนจัดงานเลี้ยงรับรองนายกรัฐมนตรี Mikhail Gorbachev ที่ทำเนียบขาวเรแกนได้แนะนำ Gorbachev ให้รู้จักเทลเลอร์ว่านี่คือ “The famous Dr. Teller” และ Gorbachev ก็ได้ตอบว่า “There are many Tellers” แล้วปฏิเสธที่จะจับมือกับเทลเลอร์
ผลงานทางฟิสิกส์ที่โดดเด่น

ในส่วนของผลงานฟิสิกส์ที่สำคัญของเทลเลอร์ คือ การศึกษาบทบาทของอิเล็กตรอน 1 ตัวในการเชื่อมโยงโปรตอน 2 ตัว ในโมเลกุลไฮโดรเจนที่แตกตัวเหลืออิเล็กตรอนตัวเดียว ซึ่งการศึกษานี้เป็นส่วนหนึ่งของวิทยานิพนธ์ระดับดุษฎีบัณฑิต หลังจากนั้นเทลเลอร์ได้ทำงานร่วมกับ Emil Jahn ในการอธิบายเส้นสเปกตรัมของ Benzene ในช่วงรังสีอัลตราไวโอเลตว่า เกิดจากการบิดเบี้ยวของโมเลกุล ซึ่งปรากฏการณ์นี้ เรียกว่า ปรากฏการณ์ Jahn-Teller นอกจากนี้ ก็ยังได้ศึกษาการสลายตัวแบบเบตาของธาตุกัมมันตรังสี โดยได้คำนึงถึงอันตรกริยาระหว่างสปิน (spin) ของ neutrino กับ สปิน (spin) ของนิวเคลียสที่สลายตัว จึงทำให้ทฤษฎีของ Fermi สมบูรณ์ยิ่งขึ้น เป็นต้น
ในด้านเกียรติยศเทลเลอร์ได้รับรางวัล Albert Einstein, รางวัล Enrico Fermi และเหรียญ National Medal of Science ซึ่งเป็นเกียรติสูงสุดที่รัฐบาลสหรัฐอเมริกาจะมอบให้แก่ประชาชน และได้รับ Presidential Medal of Freedom จากประธานาธิบดีจอร์จ ดับเบิลยู. บุช เมื่อ 2 เดือนก่อนจะเสียชีวิต ในวันที่ 9 กันยายน ค.ศ. 2003 ด้วย โรคเส้นเลือดในสมองอุดตัน สิริอายุ 95 ปี ที่ Palo Atto ใน California
ณ วันนี้ วงการดาราศาสตร์ได้ตั้งชื่อ ดาวเคราะห์น้อย 5006 ว่าเทลเลอร์ และระลึกถึงเทลเลอร์ว่าถึงเขาจะเป็นคนที่ดำรงชีวิตอย่างเรียบง่าย ชอบเล่นเปียโน เทนนิส และปิงปอง ซึ่งเป็นกีฬาราคาถูก แต่เขาคือคนที่ชี้นำประธานาธิบดีสหรัฐอเมริกาในการทหาร เช่น ชักจูงให้อเมริกาลงทุนล้านล้านดอลลาร์สร้างอาวุธ สร้างหลุมหลบภัยปรมาณู สนับสนุนโครงการ Strategic Defense Initiative (Star Wars) ที่ล้วนหมดสภาพไปแล้ว แต่เทลเลอร์ก็ไม่เสียใจ เพราะเขารู้ว่าความฟุ่มเฟือยเหล่านี้แหละที่ทำให้รัสเซีย ซึ่งเป็นศัตรูสำคัญของอเมริกาต้องล่มสลาย และนี่คือมรดกสำคัญชิ้นสุดท้ายที่เทลเลอร์ได้มอบให้สหรัฐอเมริกาก่อนจากไป
นิสัยส่วนตัว

ในด้านนิสัยส่วนตัว เทลเลอร์ เป็นคนที่ยึดมั่นในความคิดและความเชื่อของตน อีกทั้งชอบพูดความเชื่อเหล่านั้นอย่างเปิดเผย เขามองเหตุการณ์แทบทุกอย่างในลักษณะขาวหรือดำ และเป็นคนที่เข้าใจคำว่า “อำนาจ” ดี เพราะเขารู้ว่าประธานาธิบดีต่างๆ เชื่อในสิ่งที่เขาพูด ดังนั้น เขาจึงมีศัตรูทางการเมือง และวิชาการพอประมาณ เขาจึงกล่าวว่า คนที่มีศัตรูมาก คือคนที่มีอำนาจมาก ความยึดมั่นในตนเอง และอำนาจเช่นนี้ได้ทำให้ George Keyworth ผู้เป็นที่ปรึกษาของประธานาธิบดีโรนัลด์ เรแกนคิดว่าเทลเอร์เข้าใจเรื่องอำนาจดีจนสามารถเขียนเรื่อง The Prince ที่ Machiavelli เขียนได้ดีพอๆ กัน
การทำงานของระเบิดไฮโดรเจน

ภายในลูกระเบิดมีระเบิดแบบฟิชชั่นอยู่ด้านบน   และตัวเทมเปอร์ทำด้วยยูเรเนียม 238  ภายในเทมเปอร์คือ ลิเทียม-ดิวเทอเรท และแท่งแกนกลางทำจากพลูโตเนียม 239  ช่องว่างทั้งหมดอัดโฟม  ขั้นตอนการระเบิดเป็นดังนี้
ระเบิดแบบปฏิกิริยาฟิชชั่น ระเบิดขึ้น ให้รังสีเอกซ์ออกมา
แรงดันและความร้อนจากรังสีเอกซ์ ทำให้เทมเปอร์หดตัว และไหม้  อัดเชื้อเพลิงลิเทียม ดิวเทอเรท
ลิเทียม ดิวเทอเรท ถูกอัดทำให้ยุบตัวลงไป  30  เท่า
แรงอัดตัวทำให้พลูโตเนียมเกิดปฏิกิริยาฟิชชั่น  ให้รังสีความร้อน และนิวตรอนออกมามากมาย
นิวตรอนวิ่งไปที่ ลิเทียม ดิวเทอเรท  และรวมกับลิเทียม  ทำให้เกิดทริเทียม
อุณภูมิและความดันที่สูงมาก  เพียงพอที่จะทำให้ทริเทียมกับดิวทีเรียม  หลอมรวมกัน เกิดปฏิกิริยาฟิวชั่น  ให้ความร้อนมหาศาลออกมา  รวมทั้งนิวตรอนจำนวนมาก
นิวตรอนที่ได้จะกระตุ้นให้เกิดปฏิกิริยาฟิวชั่นในเทมเปอร์อย่างต่อเนื่อง
ระเบิดตูม
การทดลองครั้งแรกของระเบิดไฮโดรเจน

เมื่อเวลา 7 โมงเช้าของวันที่ 1 พฤศจิกายน ของ ค.ศ. 1952 สหรัฐอเมริกาได้ทิ้งระเบิดไฮโดรเจนลูกแรกของโลกบนเกาะ Elugelab ในมหาสมุทรแปซิฟิก ผู้ที่เห็นเหตุการณ์ในครั้งนั้น รายงานว่า พลังระเบิดได้ทำให้เกาะที่มีเส้นผ่าศูนย์กลาง 2 กิโลเมตรจมหายไปในทะเล จึงนับว่าระเบิดลูกนี้รุนแรงยิ่งกว่าระเบิดปรมาณูที่เคยถล่มเมืองฮิโรชิมา เมื่อ ค.ศ. 1945 ถึง 500 เท่า 2 ปีต่อมา สหรัฐอเมริกาก็ประดิษฐ์ระเบิดไฮโดรเจนที่มีอานุภาพในการทำลายสูงยิ่งขึ้นไปอีก คราวนี้ได้ทดสอบที่เกาะบิกินี และหลังจากนั้นไม่นาน รัสเซีย อังกฤษ และฝรั่งเศส ก็มีระเบิดไฮโดรเจนในครอบครอง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เอ็ดเวิร์ด เทลเลอร์
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  ฝรั่งเศส  BnF data  กาตาลุญญา  เยอรมนี  อิตาลี  อิสราเอล  สหรัฐ  สวีเดน  ลัตเวีย  ญี่ปุ่น  เช็กเกีย  ออสเตรเลีย  เกาหลี  โครเอเชีย  เนเธอร์แลนด์  โปแลนด์ 
วิชาการ:  CiNii  MathSciNet  Mathematics Genealogy Project  zbMATH 
ศิลปิน:  มิวสิกเบรนซ์ 
ประชาชน:  Deutsche Biographie  Trove 
อื่น ๆ:  NARA  SNAC  IdRef
เอ็ม.ซี.เอส.สตีล

| --- | --- |
ประเภท: เหล็ก
อุตสาหกรรม: สินค้าอุตสาหกรรม
รูปแบบ: บริษัทมหาชน SET:MCS
ก่อตั้ง: พ.ศ. 2535
สำนักงานใหญ่: 70 หมู่ 2 ตำบลช้างใหญ่ อำเภอบางไทร พระนครศรีอยุธยา
บุคลากรหลัก: นาย ไนยวน ชิ (ประธานกรรมการและประธานเจ้าหน้าที่บริหาร)
เว็บไซต์: http://www.mcssteel.com
บริษัท เอ็ม.ซี.เอส.สตีล จำกัด (มหาชน) (อังกฤษ: M.C.S.STEEL PUBLIC COMPANY LIMITED ชื่อย่อ:MCS)  ก่อตั้งขึ้นในปี 2535 ในเริ่มแรกบริษัทมีวัตถุประสงค์เพื่อผลิตโครงสร้างเหล็กทั่วไปสำหรับอาคาร เช่น โครงเหล็กหลังคา เสาและคานทั่วไป ในปี 2538 บริษัทเล็งเห็นโอกาสการขยายตลาดไปประเทศญี่ปุ่นซึ่งมีตลาดสำหรับโครงสร้างเหล็กขนาดใหญ่เนื่องจากมีความทนทานต่อแรงสั่นสะเทือนได้ดีกว่าคอนกรีตเสริมเหล็ก วันที่ 4 กุมภาพันธ์ 2548 บริษัทเข้าจดทะเบียนในตลาดหลักทรัพย์แห่งประเทศไทย และได้แปรสภาพเป็นบริษัทมหาชน ภายใต้ชื่อ “บริษัท เอ็ม.ซี.เอส. สตีล จำกัด (มหาชน)”
การประกอบธุรกิจ

บริษัทเป็นผู้ผลิตและจำหน่ายโครงสร้างเหล็กขนาดใหญ่ (Structure Steel Fabrication) สำหรับโครงการก่อสร้างขนาดใหญ่ทั้งในประเทศและต่างประเทศ โดยโครงสร้างเหล็กที่บริษัทผลิตมี 2 ประเภท คือ โครงสร้างเหล็กที่นำมาใช้เป็นเสา (Column-Box) และโครงสร้างเหล็กที่นำมาใช้เป็นคาน (Beam) ซึ่งเป็นส่วนประกอบที่สำคัญของอาคาร โดยปัจจุบันมีกำลังการผลิตสูงสุดประมาณ 70,000 ตันต่อปี
สนามไฟฟ้า

| สนามไฟฟ้า |
| --- | --- |
ผลกระทบของสนามไฟฟ้า เด็กผู้หญิงที่สัมผัสเครื่องกำเนิดไฟฟ้าสถิตย์
สัญลักษณ์ทั่วไป: E
หน่วยเอสไอ: โวลต์ ต่อ เมตร (V/m)
ในหน่วยฐานเอสไอ: m⋅kg⋅s−3⋅A−1
การแปลงพิกัด: เวกเตอร์
อนุพันธ์ จากปริมาณอื่น: F / q
สนามไฟฟ้า (อังกฤษ: electric field) คือ ปริมาณซึ่งใช้บรรยายการที่ประจุไฟฟ้าทำให้เกิดแรงกระทำกับอนุภาคมีประจุภายในบริเวณโดยรอบ หน่วยของสนามไฟฟ้า คือ นิวตันต่อคูลอมบ์ หรือโวลต์ต่อเมตร (มีค่าเท่ากัน) สนามไฟฟ้านั้นประกอบขึ้นจากโฟตอนและมีพลังงานไฟฟ้าเก็บอยู่ ซึ่งขนาดของความหนาแน่นของพลังงานขึ้นกับกำลังสองของความหนาแน่นของสนาม ในกรณีของไฟฟ้าสถิต สนามไฟฟ้าประกอบขึ้นจากการแลกเปลี่ยนโฟตอนเสมือนระหว่างอนุภาคมีประจุ ส่วนในกรณีคลื่นแม่เหล็กไฟฟ้านั้น สนามไฟฟ้าเปลี่ยนแปลงไปพร้อมกับสนามแม่เหล็ก โดยมีการไหลของพลังงานจริง และประกอบขึ้นจากโฟตอนจริง
นิยามและที่มา

นิยามทางคณิตศาสตร์ของสนามไฟฟ้ากำหนดไว้ดังนี้ กฎของคูลอมบ์ (Coulomb's law) กล่าวว่าแรงกระทำระหว่างอนุภาคมีประจุสองอนุภาค มีค่าเท่ากับ
เมื่อ
\epsilon _{0} (อ่านว่า เอปสิลอน-นอท) คือ สภาพยอมของสุญญากาศ ซึ่งเป็นค่าคงตัวทางฟิสิกส์ตัวหนึ่ง;
q_{1} และ  q_{2} คือ ประจุไฟฟ้าของอนุภาคแต่ละตัว;
r คือ ระยะทางระหว่างอนุภาคทั้งสอง;
{\hat {r}} คือ เวกเตอร์หนึ่งหน่วย ซึ่งชี้จากอนุภาคตัวหนึ่งไปอีกตัว
ในระบบหน่วยเอสไอ หน่วยของแรง คือ นิวตัน, หน่วยของประจุ คือ คูลอมบ์, หน่วยของระยะทาง คือ เมตร ดังนั้น  \epsilon _{0} มีหน่วยเป็น C2/ (N·m2) ค่านี้ได้หาได้จากการทดลองโดยไม่มีทฤษฎีกำหนด
สมมุติว่าอนุภาคตัวหนึ่งอยู่นิ่ง และอนุภาคอีกตัวเป็น "ประจุทดสอบ" จากสมการด้านบนจะเห็นว่าแรงกระทำที่เกิดขึ้นบนประจุทดสอบนั้นแปรผันตรงกับขนาดของประจุทดสอบ นิยามของสนามไฟฟ้า คือ อัตราส่วนคงที่ระหว่างขนาดของประจุและขนาดของแรงที่เกิดขึ้น คือ สูตร
สมการนี้เป็นจริงเฉพาะในกรณีไฟฟ้าสถิต (คือกรณีที่ประจุไม่มีการเคลื่อนที่) เท่านั้น ถ้าพิจารณากรณีทั่วไปซึ่งประจุมีการเคลื่อนที่ด้วย สมการด้านบนจะต้องกลายเป็นสมการของลอเรนซ์
คุณสมบัติ

สมการที่ (1) แสดงให้เห็นว่าสนามไฟฟ้ามีค่าขึ้นกับตำแหน่ง สนามไฟฟ้าจากประจุตัวหนึ่งจะมีค่าลดลงเรื่อยๆ ณ ตำแหน่งที่ห่างออกจากประจุนั้น โดยขนาดจะลดลงเป็นอัตราส่วนของกำลังสองของระยะทางจากตัวประจุ
สนามไฟฟ้าปฏิบัติตัวตามหลักการซ้อนทับ นั่นคือ หากมีประจุไฟฟ้ามากกว่าหนึ่งตัวในระบบแล้ว สนามไฟฟ้า ณ ตำแหน่งใด ๆ ในระบบจะมีค่าเท่ากับผลรวมแบบเวกเตอร์ของสนามไฟฟ้าซึ่งเกิดจากประจุแต่ละตัวเดี่ยว ๆ
หากเราขยายหลักการนี้ไปสู่กรณีที่ประจุไฟฟ้ามีจำนวนเป็นอนันต์ สมการจะกลายเป็น
เมื่อ ρ คือความหนาแน่นของประจุ หรือจำนวนประจุไฟฟ้าต่อหน่วยปริมาตร
สนามไฟฟ้านั้นมีค่าเท่ากับค่าลบของ เกรเดียนต์ของศักย์ไฟฟ้า
ดูเพิ่ม

สมการของแมกซ์เวลล์ คือชุดสมการที่สมบูรณ์สำหรับการอธิบายปรากฏการณ์ที่เกี่ยวข้องกับสนามไฟฟ้า
ทฤษฎีแม่เหล็กไฟฟ้า
ไฟฟ้าสถิต
แม่เหล็ก
เอ็นไอไอ (รถดีเซลราง)

| Diesel-Railcar Niigata / NII |
| --- | --- |
รถดีเซลรางเอ็นไอไอ ที่สถานีรถไฟชุมทางแก่งคอย
ประจำการ: พ.ศ. 2505 - 2539
ผู้ผลิต: นีงาตะ เอ็นจิเนียริ่ง
เข้าประจำการ: พ.ศ. 2505
จำนวนที่ผลิต: 6 คัน (รถกำลัง 3 คัน / รถพ่วง 3 คัน)
รูปแบบการจัดขบวน: [พซข.]+[กซข.]
หมายเลขตัวรถ: พซข.1 - 3 , กซข.1001 - 1003
ผู้ให้บริการ: การรถไฟแห่งประเทศไทย
คุณลักษณะ
วัสดุตัวถัง: เหล็กกล้า
ความยาว: 20.800 เมตร
ความกว้าง: 2.815 เมตร
ความสูง: 3.566 เมตร
จำนวนประตู: 4 (ข้างละ 2)
รูปแบบการจัดวางล้อ: 2-A1
ความเร็วสูงสุด: 85 กม./ชม.
น้ำหนัก: 30 ตัน (รถพ่วง) 31 ตัน (รถกำลัง)
น้ำหนักกดเพลา: 7.50ตัน (รถพ่วง) 7.75 ตัน (รถกำลัง)
ระบบส่งกำลัง: ไฮดรอลิก
เครื่องยนต์: Cummins NHH 220 B1
กำลังขับเคลื่อน: 220 x 2 แรงม้า ที่ 2,100 รอบ/นาที
ระบบปรับอากาศ: พัดลม
ระบบเบรก: ลมอัด (2 สูบ)
มาตรฐานทางกว้าง: 1.000 เมตร
เอ็นไอไอ (NII) หรือ รถดีเซลรางนีงาตะ (อังกฤษ: Niigata Diesel Railcar) (เรียกแบบการรถไฟแห่งประเทศไทยว่า รถดีเซลรางนิอิกาตะ)  เป็นรถดีเซลรางแบบเป็นชุดขบวน (DMU) รุ่นแรกของการรถไฟแห่งประเทศไทย ใช้สำหรับการทำขบวนรถโดยสาร สั่งซื้อจากบริษัทนีงาตะ เอ็นจิเนียริ่ง,  ประเทศญี่ปุ่น ตั้งแต่ปี พ.ศ. 2505  รถดีเซลรางนีงาตะ ยังเป็นต้นแบบให้รถดีเซลรางอีกหลายรุ่นในไทย
ประวัติ

ภายหลังสงครามโลกครั้งที่สองสิ้นสุดลง รถดีเซลราง จากประเทศญี่ปุ่นรุ่นใหม่ ๆ ได้รับการพัฒนาให้มีสมรรถนะสูงขึ้น มีความคล่องตัวในการใช้งาน
พ.ศ.2503 การรถไฟแห่งประเทศไทย จึงตัดสินใจจัดหารถดีเซลรางแบบชุดขบวน(DMU) มาเพื่อการศึกษาจำนวน 3 ชุด จากบริษัทนีงาตะ เอ็นจิเนียริ่ง, ประเทศญี่ปุ่น และได้เข้าประจำการในปี พ.ศ.2505 ซึ่งปรากฏผลเป็นที่พึ่งพอใจ เป็นจุดเริ่มต้นที่ทำให้การรถไฟแห่งประเทศไทยสั่งซื้อรถดีเซลราง ตามมาอีกหลายรุ่น
ข้อมูลทั่วไป

ประเภท : รถดีเซลราง
ชื่อรุ่น : NII (Diesel-Railcar Niigata)
รุ่นเลขที่ :
พซข.1 - 3 (รถพ่วงดีเซลราง) จำนวน 3 คัน
กซข.1001 - 1003 (รถกำลังดีเซลราง) จำนวน 3 คัน
เครื่องยนต์  : Cummins NHH 220 B1
กำลังขับเคลื่อน : 220 x 2 แรงม้า ที่ 2,100 รอบ/นาที (เดิม)
ระบบขับเคลื่อน : ใช้เครื่องถ่ายทอดกำลังแบบไฮดรอลิค (Hydraulic Torque Converter)
ความเร็วสูงสุด : 85 กม./ชม.
น้ำหนักตัวรถ : 30 ตัน (รถพ่วง)
31 ตัน (รถกำลัง)
น้ำหนักกดเพลา : 7.50ตัน (รถพ่วง)
7.75 ตัน (รถกำลัง)
ประตูขึ้น-ลงรถ : ประตูอัตโนมัติ 4 ประตู ข้างละ 2 ประตู
(เฉพาะ กซข.1003 มีประตูห้องสัมภาระ)
จำนวนที่นั่ง :
ผู้ผลิต :  นีงาตะ เอ็นจิเนียริ่ง
ปีที่เข้าประจำการ: พ.ศ. 2505 - 2539
เอ็มทีวีวิดีโอมิวสิกอะวอดส์ 2013

เอ็มทีวีวิดีโอมิวสิกอะวอดส์ 2013 (อังกฤษ: 2013 MTV Video Music Awards) จัดขึ้นในวันที่ 25 สิงหาคม ค.ศ. 2013 ที่บาร์เคลส์เซนเตอร์ ในบรุกลิน รัฐนิวยอร์ก เป็นงานประกาศรางวัลครั้งที่ 30 ชื่อผู้เข้าชิงประกาศในวันที่ 17 กรกฎาคม ค.ศ. 2013 ผู้เข้าชิงนำโดยจัสติน ทิมเบอร์เลก แมกเคิลมอร์ และ ไรอัน ลูอิส  เข้าชิง 6 รางวัล บรูโน มาร์ส ไมลีย์ ไซรัส และโรบิน ธิก เข้าชิงคนละ 4 รางวัล จัสติน ทิมเบอร์เลก เป็นผู้ชนะรางวัลมากที่สุดถึง 4 รางวัล รวมถึงรางวัลวิดีโอแห่งปีจากเพลง "มิเรอส์" แมกเคิลมอร์ และ ไรอัน ลูอิส บรูโน มาร์ส และเทย์เลอร์ สวิฟต์ ได้รับรางวัลเช่นกัน งานประกาศรางวัลมีผู้ชมรวม 10.1 ล้านคน
รายการแสดงไมลีย์ ไซรัส และโรบิน ธิก ร้องเพลงร่วมกันในเพลง "วีคานต์สต็อป" และ "เบลอด์ลายส์" ในลักษณะการแสดงยั่วยวนทางเพศ ได้รับการตอบรับด้านลบจากนักวิจารณ์ และแบบคละกันจากแฟนเพลงและคนดังคนอื่น ๆ งานประกาศรางวัลเป็นที่สนใจเมื่อวงเอ็นซิงก์กลับมาแสดงร่วมกันออกอากาศทางโทรทัศน์ครั้งแรกตั้งแต่ ค.ศ. 2003 ในระหว่างการแสดงความยาว 15 นาทีของจัสติน ทิมเบอร์เลก เป็นการแสดงที่มีผู้ชมมากที่สุด
เอ็มคอตแฟมิลี

| --- | --- |
ชื่ออื่น: MCOT14variety
ประเทศ:  ไทย
พื้นที่แพร่ภาพ:  ประเทศไทย
เครือข่าย: ช่องโทรทัศน์ภาคพื้นดินระบบดิจิทัลประเภทบริการธุรกิจระดับชาติ
แบบรายการ
ระบบภาพ: 576ไอ (16:9[ต้องการอ้างอิง] คมชัดมาตรฐาน)
ความเป็นเจ้าของ
เจ้าของ: บริษัท อสมท จำกัด (มหาชน)
ช่องรอง: ช่อง 9 เอ็มคอตเอชดี
ประวัติ
เริ่มออกอากาศ: 1 เมษายน พ.ศ. 2557
แทนที่: ช่อง 9 เอ็มคอต เอชดี
ยุติออกอากาศ: 15 กันยายน พ.ศ. 2562 (5 ปี 167 วัน)
ลิงก์
เว็บไซต์: tv.mcot.net/mcotfamily
ออกอากาศ

ภาคพื้นดิน
ดิจิทัล: ช่อง 14 (มักซ์#3 : อสมท)
เคเบิลทีวี
ช่อง 14
ทีวีดาวเทียม
ทรูวิชั่นส์: ช่อง 14
สื่อสตรีมมิง
MCOT: ชมรายการสด
 
เอ็มคอตแฟมิลี  (อังกฤษ: MCOT Family) เป็นสถานีโทรทัศน์ภาคพื้นดินระบบดิจิทัลของ บริษัท อสมท จำกัด (มหาชน) ที่นำเสนอรายการเด็กและครอบครัว โดยเอ็มคอตคิดส์แอนด์แฟมิลี (MCOT Kids & Family) เป็น 1 ใน 2 ช่องทีวีดิจิทัลที่ บมจ.อสมท เข้าร่วมประมูลช่องเด็ก เยาวชน และครอบครัว มาด้วยมูลค่า 660 ล้านบาท (ปัจจุบันได้คืนใบอนุญาต และยุติการออกอากาศแล้ว)
ได้เริ่มทำการทดลองออกอากาศในวันที่ 1 เมษายน พ.ศ. 2557 อัตลักษณ์ช่วงแรกเป็นอักษรสีขาวดำแนวนอนแบบเรียบ ๆ ต่อมาในเดือนมิถุนายน จึงได้เอาข้อความ "ทดลองออกอากาศ" ที่ปรากฏใต้อัตลักษณ์ออก จากนั้นต่อมาในเดือน มิถุนายน พ.ศ. 2557 จึงเอาคำว่า "คิดส์" ออก เหลือไว้แต่ "แฟมิลี" และเปลี่ยนเป็นอัตลักษณ์และแบบอักษรสีม่วง-เขียวอ่อน ใน พ.ศ. 2561 เอ็มคอตแฟมีลี่ได้ปรับอัต
ลักษณ์ มีเลข 14 อยู่ในกล่องสี่เหลี่ยมขนาดใหญ่ สีพาสเทล และคำว่า MCOT FAMILY อยู่ข้างใต้กล่องเลข 14 ขนาดใหญ่ โดยคำว่า MCOT เป็นสีส้ม และคำว่า FAMILY เป็นสีเทา
ในช่วงเดือนตุลาคม พ.ศ. 2560 ผู้บริหาร บมจ.อสมท มีแนวคิดจะปรับเปลี่ยนช่องเอ็มคอตแฟมิลี เป็นช่อง "เอ็มคอต สิบสี่" เน้นรายการส่งเสริมวิสาหกิจขนาดกลางและขนาดย่อมและการขายสินค้าผ่านระบบพาณิชย์อิเล็กทรอนิกส์ โดยปรับลดรายการเด็กและเยาวชนลง ส่งผลให้เกิดความไม่พอใจในหมู่คนทำงานด้านเด็กและเยาวชน จนกระทั่งมีการรวบรวมรายชื่อประชาชนเพื่อยืนผ่านไปยังสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) แต่ผู้บริหาร บมจ.อสมท ยังยืนยันว่าช่องเอ็มคอตแฟมิลียังเป็นช่องรายการเพื่อเด็ก เยาวชน และครอบครัวเช่นเดิม
เมื่อวันที่ 10 พฤษภาคม พ.ศ. 2562 บมจ.อสมท ได้ส่งหนังสือแจ้งกรรมการผู้จัดการตลาดหลักทรัพย์แห่งประเทศไทย ว่าคณะกรรมการของบริษัทฯ มีมติให้ บมจ.อสมท แจ้งความประสงค์ต่อสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เพื่อขอคืนใบอนุญาตออกอากาศโทรทัศน์ในระบบดิจิทัลภายในวันที่ 10 พฤษภาคม พ.ศ. 2562 และถูกยุบรวมกับ เอ็มคอตเอชดี ในวันที่ 16 กันยายน พ.ศ. 2562 

 โดยเอ็มคอตแฟมิลีเป็นช่องที่ทำรายได้น้อยที่สุดของทีวีดิจิทัลทั้งหมดตลอด 5 ปี ที่ออกอากาศ ทำรายได้รวม 157 ล้านบาท เรตติ้งดีที่สุด 0.029 ในปี พ.ศ. 2561 และต่ำสุด 0.006 ในปี พ.ศ. 2557
เอ็นเอ๊กซ์ที เทคโอเวอร์: แซนแอนโทนีโอ

เอ็นเอ๊กซ์ที เทคโอเวอร์: แซนแอนโทนีโอ (อังกฤษ: NXT TakeOver: San Antonio) เป็นรายการมวยปล้ำอาชีพหลักที่ผลิตโดย ดับเบิลยูดับเบิลยูอี(WWE) ภายใต้ค่ายพัฒนาทักษะเอ็นเอ๊กซ์ที และได้รับการถ่ายทอดสดทางดับเบิลยูดับเบิลยูอี เน็ตเวิร์ค โดยให้บริการแก่สมาชิก เอ็นเอ๊กซ์ที เทคโอเวอร์ครั้งนี้ ได้จัดขึ้นในวันที่ 28 มกราคม ค.ศ. 2017 ณ สนามFreeman Coliseum ในเมืองแซนแอนโทนีโอ รัฐเท็กซัส สหรัฐอเมริกา
เบื้องหลัง

ในศึก NXT (14 ธันวาคม ค.ศ. 2016) Bobby Roode เอาชนะ Oney Lorcan ในการผ่านเข้ารอบไปปล้ำแมทช์สี่เส้าเพื่อหาผู้ท่าชิงแชมป์อันดับที่ 1 กับ Tye Dillinger, Andrade Almas และRoderick Strong และสัปดาห์ต่อมา Roode ได้เอาชนะ Dillinger, Almas และ Strong เพื่อไปชิงแชมป์ NXT กับ Shinsuke Nakamura ในศึกเทคโอเวอร์: แซนแอนโทนีโอ
ในศึก เทคโอเวอร์: โทรอนโต ทีม#DIY เอาชนะ The Revival ในแมทช์การปล้ำ Two-out-of-three falls match ในการชิงแชมป์แทกทีม NXT ต่อมา The Authors of Pain ได้เอาชนะ TM-61 ใน Dusty Rhodes Tag Team Classic
ผล

| ลำดับ |  | กำหนด | เวลา |
| --- | --- | --- | --- |
| 1 | Eric Young (with Alexander Wolfe and Killian Dain) ชนะ Tye Dillinger | แมทช์การปล้ำเดี่ยว | 10:55 |
| 2 | Roderick Strong ชนะ Andrade "Cien" Almas | แมทช์การปล้ำเดี่ยว | 11:40 |
| 3 | The Authors of Pain (Akam and Rezar) (with Paul Ellering) ชนะ #DIY (Johnny Gargano and Tommaso Ciampa) (c) | แมทช์การปล้ำแทกทีม เพื่อชิงแชมป์NXT Tag Team Championship | 14:30 |
| 4 | Asuka (c) ชนะ Nikki Cross, Billie Kay, and Peyton Royce | แมทช์การปล้ำสี่เส้า เพื่อชิงแชมป์NXT Women's Championship | 09:55 |
| 5 | Bobby Roode ชนะ Shinsuke Nakamura (c) | แมทช์การปล้ำเดี่ยว เพื่อชิงแชมป์NXT Championship | 27:15 |
  (c) – หมายถึงเจ้าของเข็มขัดแชมป์ก่อนเริ่มแข่งขัน
ดูเพิ่ม

รายชื่อรายการของช่องโทรทัศน์ดับเบิลยูดับเบิลยูอี เน็ตเวิร์ค